हिचकी (फ़िल्म)

हिचकी २०१८ की एक भारतीय हिंदी कॉमेडी-ड्रामा फ़िल्म है, जो सिद्धार्थ पी मल्होत्रा ​​द्वारा निर्देशित है और बैनर यश राज फ़िल्म्स के तहत मनीष शर्मा द्वारा निर्मित है। यह ब्रैड कोहेन की आत्मकथा फ्रंट ऑफ़ द क्लास: हाउ टौरेटे सिंड्रोम मेड मी द टीचर आई नेवर हैड का एक भारतीय अनुकूलन है। यश राज फिल्म्स ने इस आत्मकथा के अधिकार हासिल किये, और स्वयं कोहेन भी फ़िल्म के निर्माण के दौरान सलाह देते रहे थे।

हिचकी में रानी मुखर्जी ने टौरेटे सिंड्रोम से ग्रसित एक शिक्षक की भूमिका निभाई है, जो कुछ वंचित छात्रों के समूह को शिक्षित करके स्वयं को साबित करना चाहती है। फ़िल्म का ट्रेलर १९ दिसंबर २०१७ को लॉन्च किया गया था, और फिर २३ मार्च २०१८ को इसे विश्व भर के सिनेमाघरों में रिलीज़ किया गया था; समीक्षकों से इसे आम तौर पर सकारात्मक प्रतिक्रियाएं मिली। १६ जून २०१८ को शंघाई अंतर्राष्ट्रीय फ़िल्म महोत्सव में हिचकी को भी प्रदर्शित किया गया था।

यह चार साल के अंतराल के बाद रिलीज़ हुई मुखर्जी की पहली फ़िल्म है। ₹१२ करोड़ (यूएस $१.७ मिलियन) के सीमित बजट पर निर्मित इस फ़िल्म ने दुनिया भर में २३१.७७ करोड़ (यूएस $३६ मिलियन) रुपये कमाए, जिनमें से अधिकांश चीन से आए हैं। यह २०१८ की पांच सर्वाधिक कमाई करने वाली बॉलीवुड फ़िल्मों में से एक है, और साथ ही किसी महिला नायक की मुख्य भूमिका वाली तीसरी सर्वकालिक उच्चतम कमाई करने वाली भारतीय फ़िल्म है।

 पात्र 

 रानी मुखर्जी – नैना माथुर
 निशा खन्ना – नन्ही नैना माथुर
 शिवकुमार सुब्रमण्यम – प्रधानाचार्य
 नीरज काबी – श्री वाडिया
 सुप्रिया पिलगांवकर – श्रीमती माथुर, नैना की माता
 सचिन – श्री माथुर, नैना के पिता
 हुसैन दलाल – विनय माथुर, नैना का भाई
 हर्ष मेयर – आतिश
 स्पर्श खानचंदानी – ओरु
 बेंजामिन यंगल – आश्विन
 कलेवनं कन्नन – रघु
 स्वराज कुमार – किलम
 रोहित सुरेश सरफ – अक्षय
 विक्रम गोखले – श्री खान
 आसिफ बसरा – श्यामलाल
 रिद्धि अरोड़ा ndash; सुनिधि
 सुप्रियो बोस – श्री पेरेरा
 जन्नत जुबैर रहमानी – नताशा
 कुणाल शिंदे – वयस्क पंकज
 अमन गंडोत्रा विशेष – उपस्थिति

 संगीत 

फ़िल्म में संगीत जसलीन रॉयल ने दिया है, जबकि पार्श्व संगीत हितेश सोनिक ने दिया है। राज शेखर, जयदीप साहनी, नीरज राजावत, आदित्य शर्मा तथा डेविड क्लिटोन ने फ़िल्म के गीत लिखे हैं। सात गीतों वाली फ़िल्म की संगीत एल्बम को यश राज म्यूजिक द्वारा २० फरवरी २०१८ को जारी किया गया था।

 परिणाम 
 पुरस्कार 
 पुरस्कार तिथि श्रेणी नामांकित परिणामदादा साहेब फाल्के एक्सेलेंस पुरस्कार२१ अप्रैल २०१८सोशली कॉन्ससियस परफॉरमेंस ऑफ़ द ईयररानी मुखर्जीइंडियन फ़िल्म फेस्टिवल ऑफ़ मेलबोर्न10 August 2018सर्वश्रेष्ठ फ़िल्महिचकीसर्वश्रेष्ठ निर्देशकसिद्धार्थ पी मल्होत्रामुख्य भूमिका में सर्वश्रेष्ठ अभिनेत्रीरानी मुखर्जीएक्सेलेंस इन सिनेमाडब्लूसीआरसी इंटेरनेशनल प्राइड पुरस्कार२६ अगस्त २०१८एक्टर ऑफ़ द ईयर
 सन्दर्भ 

 बाहरी कड़ियाँ 


 बॉलीवुड हंगामा पर हिचकी

श्रेणी:2018 में बनी हिन्दी फ़िल्म